Borgruinene ligger i strandkanten ytterst ute på et nes på nordsiden av Jølstravatnet. Den har vannkanten mot tre sider og var således lett å forsvare. Ruinene viser at bygningen har vært ca. 22 meter lang og 13 meter bred, med indre mål på 18 meter i lengde og 9 meter i bredde. Den var sannsynligvis modellert etter Håkonshallen i Bergen, som var dobbel så lang og bred. Dersom dette stemmer, ville borgen ha hatt tre etasjer i massive murer, med et lager i første etasje, oppholdsrom i andre og festsal i øverste.